Tokyo Metro

Tokyo Metro (, laŭvorte: Tokia Metroo) estas metroa sistemo en la urbo Tokio. Ĝi estas unu el du sistemoj (kun Toei), el kiuj konsistas la metroo de Tokio. La sistemo "Tokyo Metro" estas la plej intense uzata metroa sistemo en la tuta mondo laŭ la jara trafiko de pasaĝeroj.

 Organizaĵo 
La metroa sistemo "Tokyo Metro" estas administrata de la kompanio Tokyo Metro Co., Ltd. (東京地下鉄株式会社 [Tōkjō ĉikatecu kabuŝiki gaiŝa]). Tio estas privata kompanio, kontrolata de la japana registaro kaj de la Tokia urba registaro.

 Historio 

Ĝis la jaro la Metroo de Tokio estis administrata de la kompanio Teito Rapid Transit Authority (帝都高速度交通営団 [Teito kōsokudo kōcū eidan]), konata ankaŭ kiel "Ejdan" (営団 [Eidan]) aŭ TRTA. Tamen la 1-an de aprilo 2004 granda parto la Metroo de Tokio estis privatigata. La privatigita parto ricevis nomon Tokyo Metro Co., Ltd.. La restinta parto estas dua metroa sistemo Toej, administrata de Tokyo Metropolitan Bureau of Transportation (東京都交通局 [Tōkjōto kōcū kjoku]).

 Pag-sistemo 
La prezo por vojaĝo per fervojaj retoj, aparte en Tokyo Metro, dependas de distanco inter stacioj de eniro kaj eliro de pasaĝero. Depende de tiu distanco la vojaĝprezo en Tokyo Metro povas esti 160, 190, 230, 270 aŭ 300 enoj (prezoj en januaro 2013). La prezo por infanoj, lernantaj en lernejo, estas duono de la ordinara prezo. Infanoj, kiuj ankoraŭ ne lernas en lernejo, rajtas vojaĝi senpage (akompaninte de plenkreskulo). La kosto, pagita al "Tokyo Metro", validas nur por uzi ĝiajn liniojn. Por vojaĝi per aliaj fervojaj linioj (eĉ per linioj de Toej) oni devas pagi aparte.

Pasaĝero povas pagi per du manieroj:

 Aĉeti bileton en vendmaŝino ĉe la stacio. Super tiuj maŝinoj troviĝas mapo kaj listo de stacioj (en la japana kaj en la angla) kun respondaj prezoj ĝis ili. La bileto enhavas la sekvan informon: numeron de bileto, daton de vendo, stacio de vendo, prezo por plenkreskulo kaj por infano; la porinfanaj biletoj estas distingebla de ordinaraj (porplenkreskulaj) biletoj per la signo "小" en rondo.

 Uzi karton "PASMO" aŭ "Suica". Kiam pasaĝero almetas tian karton enirante la metroon la sistemo memoras la stacion de eniro. Dum almeto de la karto ĉe eliro la sistemo determinas prezon kaj subtrahas ĝin el la monsumo, estanta sur la karto. Oni povas meti monon sur la karton, uzante la biletan vendmaŝinon ekster elirejo aŭ similan maŝinon antaŭ elirejo.

Estas ankaŭ kelkaj specialaj tipoj de biletoj por specialcela uzo.

 Linioj 
La sistemo "Tokyo Metro" enhavas 9 liniojn plus unu branĉon (de la linio Marunouchi). Krom nomon kaj numeron, ĉiu linio havas proprajn simbolajn koloron kaj latinalfabetan literon. Ĉar la Metroo de Tokio iam estis unueca metroa sistemo, la numeroj de la linioj estas miksitaj (laŭ sia ordo) kun numeroj de linioj de la sistemo Toej. En la sekva tabelo la linioj estas ordigitaj laŭ dato de malfermo.

 Koloro  Marko  N-ro  Nomo de linio  japane  japana prononco  Finstacio  Finstacio  Nombro de stacioj  Longeco  Malfermo  Ŝpuro  Elektra provizo oranĝa  22ra  3  Ginza  銀座線  [Ginza-sen]  Ŝibuja  Asakusa  19  14,3 km  1927  1435 mm  600 voltoj, KK, kontaktrelo ruĝa  22ra  4  Marunouchi  丸ノ内線  [Marunouĉi-sen]  Ogikubo  Ikebukuro  28  24,2 km  1954 22ra  Marunouchi (branĉa)  丸ノ内線分岐線  [Maranouĉi-sen bunkisen]  (Nakano-Sakaŭe)  Honanĉo  4  3,2 km  1962 arĝenta  22ra  2  Hibiya  日比谷線  [Hibija-sen]  Naka-Meguro  Kita-Senĝu  21  20,3 km  1961  1067 mm  1500 voltoj, KK, supertraka kontakta lineo blueta  22ra  5  Tozaj  東西線  [Tōzai-sen]  Nakano  Niŝi-Funabaŝi 23  30,8 km  1964 verda  22ra  9  Chiyoda  千代田線  [Ĉijoda-sen]  Jojogi-Uehara  Kita-Ajase  20  24,0 km  1969 flava  22ra  8  Yūrakuchō  有楽町線  [Jūrakuĉō-sen]  Ŭakoŝi  Ŝin-Kiba  24  28,3 km  1974 purpura  22ra  11  Hanzōmon  半蔵門線  [Hanzōmon-sen]  Ŝibuja  Oŝiage  14  16,8 km  1978 akva  22ra  7  Namboku  南北線  [Nanboku-sen]  Meguro  Akabane-Iŭabuĉi  19  21,3 km  1991 bruna  22ra  13  Fukutoŝin  副都心線  [Fukutoŝin-sen]  Ŭakoŝi  Ŝibuja  16  20,2 km  2008

 Vidu ankaŭ 
 Listo de metrooj en la mondo

 Eksteraj ligiloj 

 oficiala paĝo (japane, angle, ĉine kaj koree)
 Horaro de fervojaj linioj en Kanto (japane)
 Horaro de fervojaj linioj en Kanto: privataj kaj metroo  (japane)


Tokio
Kategorio:Metroo de Tokio
Kategorio:Fervojo en Japanio
Kategorio:Fervoja transporto en Tokio
Kategorio:Fervojaj kompanioj en Japanio